
NUTARIMAS
DĖL ELEKTROS ENERGIJOS PERSIUNTIMO PATIKIMUMO IR PASLAUGŲ KOKYBĖS RODIKLIŲ APRAŠO PATVIRTINIMO

2009 m. birželio 11 d. Nr. O3-75
Vilnius

Vadovaudamasi Lietuvos Respublikos energetikos įstatymo 8 straipsnio 11 dalies 8 punktu, Lietuvos Respublikos elektros energetikos įstatymo 9 straipsnio 3 dalies 3 punktu ir 73 straipsnio 4 dalimi, Valstybinė energetikos reguliavimo taryba nutaria:
. Patvirtinti elektros energijos persiuntimo patikimumo ir paslaugų kokybės rodiklių aprašą (toliau – Aprašas) (pridedama).



KOMISIJOS PIRMININKAS	VIRGILIJUS PODERYS



PATVIRTINTA
Valstybinės kainų ir energetikos
kontrolės komisijos
2009 m. birželio 11 d. nutarimu Nr. O3-75
(Valstybinės energetikos reguliavimo tarybos
2021 m. sausio 28 d. nutarimo Nr. O3E-98
redakcija)



 SKYRIUS


. Elektros energijos persiuntimo patikimumo ir paslaugų kokybės rodiklių aprašas (toliau –Aprašas) nustato perdavimo sistemos operatoriaus ir skirstomųjų tinklų operatorių (toliau – Operatorius) elektros energijos persiuntimo patikimumo bei Operatorių paslaugų, tiesiogiai susijusių su jų licencijoje nustatyta veikla, kokybės rodiklius ir jų vertinimo tvarką.
. Aprašas yra taikomas Operatoriams siekiant įvertinti jų paslaugų kokybę.
. Elektros energetikos įmonių persiuntimo patikimumo ir paslaugų kokybės rodiklių vertinimą atlieka Valstybinė energetikos reguliavimo taryba (toliau – Taryba).
. Aprašas nustato Operatorių šių paslaugų kokybės rodiklius:
. elektros energijos persiuntimo patikimumo;
. elektros energijos persiuntimo paslaugų:
. naujų vartotojų objektų prijungimo prie skirstomųjų tinklų;
. elektros energijos persiuntimo atnaujinimo įsiskolinimą apmokėjusiam vartotojui;
. vartotojo informavimo apie planinį nutraukimą;
. elektros energijos persiuntimo atkūrimo vartotojui po neplaninio nutrūkimo; 
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. elektros apskaitos prietaiso ar elektros apskaitos schemos elemento gedimo pašalinimo;
. skundų nagrinėjimo;
. vartotojų konsultavimo. 
Papildyta papunkčiu:
Nr. O3E-899,
2024-06-25,
paskelbta TAR 2024-06-25, i. k. 2024-11464        

. Pagrindinės Apraše vartojamos sąvokos:
. Elektros energijos persiuntimo patikimumo ar paslaugų kokybės rodiklis (toliau – Kokybės rodiklis) – rodiklis, kuriuo parodoma elektros energijos persiuntimo patikimumo ir paslaugų kokybės atitiktis tam tikriems paslaugų teikimo reikalavimams.
. Minimalus elektros energijos persiuntimo patikimumo ar paslaugų kokybės rodiklio lygis (toliau – minimalus kokybės rodiklio lygis) – reikalaujamas užtikrinti elektros energijos Operatorių paslaugų kokybės lygis, kurį apibrėžia teisės aktuose nustatyta Kokybės rodiklio(-ių) reikšmė.
. Planinis elektros energijos persiuntimo nutraukimas (toliau – Planinis nutraukimas) – elektros energijos persiuntimo nutraukimas, apie kurį vartotojas buvo informuotas teisės aktuose arba paslaugų sutartyje nustatytu laiku ir būdu, nurodant kiekvieno planinio nutraukimo laiką ir trukmę. Planinio nutraukimo trukmės viršijimas nėra laikomas neplaniniu elektros energijos persiuntimo nutraukimu.
. Neplaninis elektros energijos persiuntimo nutrūkimas (toliau – Neplaninis nutrūkimas) – elektros energijos persiuntimo nutrūkimas, apie kurį vartotojas nebuvo informuotas arba buvo informuotas vėliau nei teisės aktuose ar paslaugų sutartyje nustatytu laiku, išskyrus atvejus, kai tai buvo padaryta siekiant užtikrinti visuomenės interesus, dėl Lietuvos Respublikos specialiųjų tarnybų prašymų, kai kyla pavojus žmonių turtui, gyvybei ir saugumui, bei tais atvejais, kai elektros energijos persiuntimas nutrauktas dėl įvykio vartotojo elektros tinkle. 
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Dalinis elektros energijos persiuntimo atkūrimas – vienas iš elektros energijos nutraukimo laipsniško elektros energijos persiuntimo atnaujinimo etapų, kai dėl elektros tinklo įrenginių gedimo nustatymo, suradimo ir galutinio pašalinimo, elektros energijos persiuntimas vartotojams yra atnaujinamas dalimis arba, kai elektros energijos persiuntimas vartotojams laikinai buvo atnaujintas, tačiau dėl to paties elektros tinklo įrenginių gedimo galutinio sutvarkymo pakartotinai buvo nutrauktas elektros energijos persiuntimas. 
Papunkčio pakeitimai:
Nr. O3E-614,
2021-05-21,
paskelbta TAR 2021-05-21, i. k. 2021-11333            
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Elektros energijos persiuntimo nutraukimo pradžia (toliau – Nutraukimo pradžia) – elektros energijos persiuntimo nutraukimo pradžios laiko momentas, užfiksuotas automatiniu arba rankiniu būdu.
. Elektros energijos persiuntimo nutraukimo pabaiga (toliau – Nutraukimo pabaiga) – elektros energijos persiuntimo nutraukimo pabaigos laiko momentas, užfiksuotas automatiniu arba rankiniu būdu.
. Elektros energijos persiuntimo nutraukimo trukmė (toliau – Nutraukimo trukmė) – laikas nuo elektros energijos persiuntimo nutraukimo pradžios iki nutraukimo pabaigos.
. Trumpas elektros energijos persiuntimo nutraukimas (toliau – Trumpas nutraukimas) – elektros energijos persiuntimo nutraukimas, kurio trukmė ilgesnė nei elektros energijos persiuntimo atkūrimo nuo tinklų automatikos įsijungimo ir trumpesnė nei 3 minutės.
. Ilgas elektros energijos persiuntimo nutraukimas (toliau – Ilgas nutraukimas) – elektros energijos persiuntimo nutraukimas, kurio trukmė lygi 3 minutėms arba ilgesnė kaip 3 minutės.
. Elektros energijos persiuntimo atnaujinimo trukmė – laikas, per kurį vartotojui turi būti atnaujintas elektros energijos persiuntimas po elektros energijos persiuntimo nutraukimo arba nutrūkimo. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

. Sistemos ilgų elektros energijos skirstymo nutraukimų vidutinės trukmės rodiklis (angl. system average interruption duration index, SAIDI) (toliau – SAIDI) – rodiklis, kuriuo parodoma, kiek vidutiniškai laiko per ataskaitinį laikotarpį elektros energijos skirstymas buvo nutrauktas vienam vartotojui.
. Sistemos ilgų elektros energijos skirstymo nutraukimų vidutinio dažnumo rodiklis (angl. system average interruption frequency index, SAIFI) (toliau – SAIFI) – rodiklis, kuriuo parodoma, kiek vidutiniškai kartų per ataskaitinį laikotarpį elektros energijos skirstymas buvo nutrauktas vienam vartotojui.
. Vidutinis elektros energijos skirstymo trumpų nutraukimų dažnumo rodiklis (angl. momentary average interruption frequency index, MAIFI) (toliau – MAIFI) – rodiklis, kuriuo parodoma, kiek vidutiniškai kartų per ataskaitinį laikotarpį elektros energijos skirstymas buvo nutrauktas vienam vartotojui dėl trumpo elektros energijos persiuntimo nutraukimo.
. Perdavimo tinklu neperduotos elektros energijos kiekis (angl. energy not supplied, ENS) (toliau – ENS) – dėl elektros energijos perdavimo nutraukimų perdavimo tinklu neperduotos elektros energijos kiekis per ataskaitinį laikotarpį.
. Vidutinė elektros energijos perdavimo nutraukimo trukmė (angl. average interruption time, AIT) (toliau – AIT) – vidutinė elektros energijos perdavimo nutraukimų trukmė per ataskaitinį laikotarpį.
. Kitos šiame Apraše vartojamos sąvokos atitinka Elektros energetikos įstatyme ir kituose teisės aktuose apibrėžtas sąvokas.

 SKYRIUS


. Operatoriams taikomi šie elektros energijos persiuntimo patikimumo kokybės rodikliai:
. Perdavimo sistemos operatoriui:
. Perdavimo tinklu nepersiųstos elektros energijos kiekis (ENS);
. Vidutinė elektros energijos perdavimo nutraukimo trukmė (AIT);
. Skirstomųjų tinklų operatoriui:
. Sistemos ilgų elektros energijos skirstymo nutraukimų vidutinės trukmės rodiklis (SAIDI);
. Sistemos ilgų elektros energijos skirstymo nutraukimų vidutinio dažnumo rodiklis (SAIFI);
. Vidutinis elektros energijos skirstymo trumpų nutraukimų dažnumo rodiklis (MAIFI).
. Operatorius, kurio tinkle įvyko elektros energijos persiuntimo nutraukimas, privalo nustatyti elektros energijos persiuntimo nutraukimo priežastis. Elektros energijos persiuntimo ar perdavimo nutraukimo priežastys turi būti nurodytos Operatoriaus patvirtintose vidinėse elektros energijos nutraukimų registravimo ir priežasčių priskyrimo tvarkose, kurios yra suderintos su Taryba. 
Papildyta punktu:
Nr. O3E-899,
2024-06-25,
paskelbta TAR 2024-06-25, i. k. 2024-11464        

. Nutraukimų registravimas atliekamas Operatoriaus elektroniniame registre:
. Kiekvieną nutraukimo atvejį skirstomųjų tinklų operatorius turi registruoti, nurodydamas tokią informaciją:
. tinklo, kuriame įvyko nutraukimas, įtampą (aukštoji įtampa (AĮ) – 110–330 kV, vidutinė įtampa (VĮ) – 6–10 kV, 35 kV, žemoji įtampa (ŽĮ) – iki 1 kV);
. nutraukimo vietą (linija, transformatorius ar kitas tinklo įrenginys);
. nutraukimo nustatymo būdą (automatinis/rankinis);
. nutraukimo pradžios datą ir laiką;
. nutraukimo pabaigos datą ir laiką (jei persiuntimas buvo atkurtas laipsniškai, kiekvienai vartotojų grupei nutraukimo pabaigos data ir laikas registruojami atskirai);
. elektros energijos persiuntimo atkūrimo požymį (pilnas/dalinis);
. nutraukimo trukmę (ilgas/trumpas);
. nutraukimo tipą (planinis/neplaninis);
. vartotojų, kurių elektros įrenginiai yra miestuose, kuriuose gyvena daugiau kaip 80 tūkstančių gyventojų (toliau – Miestuose) ir laisvųjų ekonominių zonų teritorijose (toliau – LEZ), ir kitoje Lietuvos Respublikos teritorijoje, ir šie elektros įrenginiai buvo atjungti ne dėl gamtos reiškinių (potvynio, perkūnijos, apšalo, šlapdribos, audros, škvalo, ižo ar panašiai) sukeltos energetikos objektų ir įrenginių avarijos, kurios kriterijai numatyti energetikos objektų ir įrenginių avarijų ir sutrikimų tyrimą reglamentuojančiuose teisės aktuose (toliau, kartu – Avarija), ar gaisro, skaičių; 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            
Nr. O3E-899,
2024-06-25,
paskelbta TAR 2024-06-25, i. k. 2024-11464            

. vartotojų, kurių elektros įrenginiai yra Miestuose bei LEZ, ir šie elektros įrenginiai buvo atjungti dėl Avarijos ar gaisro, skaičių. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

. vartotojų, kurių elektros įrenginiai yra teritorijose, kurios nepriskiriamos nei Miestams, nei LEZ, ir šie elektros įrenginiai buvo atjungti ne dėl Avarijos ar gaisro, skaičių. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

. vartotojų, kurių elektros įrenginiai yra teritorijose, kurios nepriskiriamos nei Miestams, nei LEZ, ir šie elektros įrenginiai buvo atjungti dėl Avarijos ar gaisro, skaičių. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

7.1.13. Neteko galios nuo 2023-07-01
Papunkčio naikinimas:
Nr. O3E-215,
2023-02-24,
paskelbta TAR 2023-02-24, i. k. 2023-03298        

7.1.14. Neteko galios nuo 2023-07-01
Papunkčio naikinimas:
Nr. O3E-215,
2023-02-24,
paskelbta TAR 2023-02-24, i. k. 2023-03298        

. Kiekvieną nutraukimo atvejį perdavimo sistemos operatorius turi registruoti, nurodydamas tokią informaciją:
. nutraukimo vietą (elektros linija, transformatorių pastotė, skirstykla);
. nutraukimo nustatymo būdą (automatinis/rankinis);
. nutraukimo pradžios datą ir laiką;
. nutraukimo pabaigos datą ir laiką;
. nutraukimo trukmę (ilgas/trumpas);
. elektros energijos persiuntimo į perdavimo tinklą vietoje atjungimo metu buvusią galią;
. elektros energijos persiuntimo iš perdavimo tinklo vietoje atjungimo metu buvusią galią;
. perdavimo tinklu nepersiųstos elektros energijos kiekį (ENS) iki tinklo naudotojo nuosavybės ribos.
. Nepersiųstos elektros energijos kiekis (ENS) perdavimo tinklo naudotojui apskaičiuojamas įvertinus ar nutraukimo metu buvo galimybė jam užsitikrinti jo gaminamos ar vartojamos elektros energijos ar jos dalies perdavimą likusiu veikiančiu elektros perdavimo tinklu. Jei tokia galimybė buvo visai elektros energijai, perdavimo tinklo operatoriui nepersiųstos elektros energijos kiekis (ENS) neskaičiuojamas, jeigu buvo galimybė perduoti bent dalį elektros energijos, tokia dalimi ENS rodiklis turi būti sumažintas. Nepersiųstos elektros energijos kiekiui (ENS) nustatyti sudaroma perdavimo sistemos operatoriaus ir tinklo naudotojo tyrimo komisija, kuri parengia ir pasirašo gedimo tyrimo aktą.
. Skirstomųjų tinklų operatorius nustato vartotojų, kurių elektros įrenginiai bet kurio tipo nutraukimo metu buvo atjungti, skaičių, vadovaudamasis operatyvinėmis schemomis, pagal kurias nutraukimo metu elektros energija persiunčiama vartotojams, turimomis kompiuterinėmis duomenų bazėmis ar kitais techniniais dokumentais. Minėtos operatyvinės schemos ir (ar) kiti techniniai dokumentai turi būti nuolat atnaujinami (tikslinami).
. Elektros energijos persiuntimo patikimumo kokybės rodiklio lygio nustatymui naudojami Kokybės rodikliai, kur „Visų vartotojų skaičius“ prilyginamas visų vartotojų objektų skaičiui ataskaitinio laikotarpio pabaigai:
. SAIDI, diferencijuojant pagal persiuntimo nutraukimo trukmę ir tipą, apskaičiuojama pagal 1 formulę:

∑Vartotojų, kuriems nutrauktas elektros energijos persiuntimas, skaičius x
Nutraukimo trukmė (min)
SAIDI = –––––––––––––––––––––––––––––––––––––––––––––––––––––––––––––––; (1)
Visų vartotojų skaičius

. SAIFI, diferencijuojant pagal nutraukimo tipą, apskaičiuojamas pagal 2 formulę:

Vartotojų, kuriems nutrauktas elektros energijos persiuntimas, skaičius
SAIFI = –––––––––––––––––––––––––––––––––––––––––––––––––––––––––––––––; (2)
Visų vartotojų skaičius

. MAIFI, apskaičiuojamas pagal 3 formulę:

Vartotojų, kuriems elektros energijos persiuntimas nutrauktas dėl trumpo
nutraukimo, skaičius
MAIFI = –––––––––––––––––––––––––––––––––––––––––––––––––––––––––––––––; (3)
Visų vartotojų skaičius

. ENS apskaičiuojamas pagal 4 formulę:

ENS = ∑ (Nutraukimo metu buvusi galia (MW) – nutraukimo metu buvusi galia 
ar jos dalis, kurią tinklo naudotojas nutraukimo metu turėjo galimybę užsitikrinti
likusiu elektros perdavimo tinklu) x Nutraukimo trukmė (val.);                               (4)

. AIT apskaičiuojamas pagal 5 formulę:

ENS (MWh) x (ataskaitinių metų dienų skaičius x 1440) (min)
AIT = –––––––––––––––––––––––––––––––––––––––––––––––––––––––––––––––––; (5)
Per ataskaitinį laikotarpį į perdavimo tinklą persiųstos elektros energijos 
kiekis (MWh)

. Minimalūs persiuntimo patikimumo kokybės rodiklių lygiai kiekvienam Operatoriui nustatomi kainų reguliavimo periodui. Tuo atveju, kai dėl objektyvių priežasčių Operatoriui yra pratęsiamas kainų reguliavimo laikotarpis, nustatyti minimalūs persiuntimo patikimumo kokybės rodiklių lygiai laikomi pratęstais atitinkamam laikotarpiui. Taryba, likus ne mažiau kaip 5 mėn. iki naujo kainų reguliavimo periodo pradžios (t. y. iki atitinkamų metų liepos 31 d.), patvirtina minimalius kokybės lygius individualiai kiekvienam Operatoriui, atsižvelgiant į praėjusių penkerių metų faktinių persiuntimo patikimumo kokybės rodiklių vidurkį ir persiuntimo patikimumo kokybės rodiklių lygių pagerinimo užduotį (pagerėjimo intervalą), kuri nustatoma įvertinus per kainų reguliavimo periodą planuojamų investicijų į elektros tinklų rekonstravimą ir modernizavimą įtaką persiuntimo patikimumui. Nustatyti nauji minimalūs persiuntimo patikimumo kokybės rodiklių lygiai negali būti blogesni už anksčiau Tarybos nustatytus minimalius persiuntimo patikimumo kokybės rodiklių lygius, išskyrus atvejus, kuomet keičiami kokybės rodiklio skaičiavimo ir (ar) vertinimo kriterijai. Esant situacijai, kai perdavimo ar skirstymo operatorius naujai pradėjo veiklą arba po Aprašo įsigaliojimo datos nebuvo pakankamai laiko vykdęs veiklos, kad būtų galima nustatyti teikiamų paslaugų minimalius kokybės lygius konkrečiam kainų ir (ar) pajamų viršutinių ribų kainų reguliavimo periodui, Operatorius pateikia prašymą Tarybai taikyti didžiausią rinkos dalį užimančios atitinkamą veiklą vykdančios įmonės minimalius kokybės lygius, kurie patvirtinami Tarybos nutarimu. 
Punkto pakeitimai:
Nr. O3E-614,
2021-05-21,
paskelbta TAR 2021-05-21, i. k. 2021-11333            
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Operatoriams nustatomi šie minimalūs persiuntimo patikimumo kokybės rodiklių lygiai:
. Perdavimo sistemos operatoriui nustatomas minimalus ENS ir AIT rodiklių lygis ilgiems ir neplaniniams nutraukimams.
. Skirstomųjų tinklų operatoriui nustatomas minimalus SAIDI, SAIFI rodiklių lygis ilgiems ir neplaniniams nutraukimams. Taryba gali nustatyti MAIFI rodiklio lygį trumpiems ir neplaniniams nutraukimams stebėsenos tikslais.
. Operatorius atskiru Tarybos sprendimu į Apraše nurodytų kokybės rodiklių skaičiavimą gali neįtraukti atvejų, kurie savo apimtimi ir pobūdžiu gali būti laikomi išskirtiniais, palyginti su praėjusių penkerių metų faktiniais rodikliais, kuriais remiantis buvo nustatyti einamojo kainų reguliavimo periodo rodiklių minimalūs lygiai: 
Punkto pakeitimai:
Nr. O3E-614,
2021-05-21,
paskelbta TAR 2021-05-21, i. k. 2021-11333            
Nr. O3E-899,
2024-06-25,
paskelbta TAR 2024-06-25, i. k. 2024-11464            
. perdavimo sistemos operatoriaus atveju:
. nutraukimų, įvykusių dėl gedimų kitų operatorių ir (arba) tinklų naudotojų tinkluose;
. nutrūkimų, įvykusių dėl stichinių gamtos reiškinių, atitinkančių Stichinių, katastrofinių meteorologinių ir hidrologinių reiškinių rodiklių reikšmes;
. nutrūkimų, įvykusių dėl išorinio poveikio;
. nutrūkimų, įvykusių dėl karo, teroristinių veiksmų;
. nutrūkimų, įvykusių dėl valstybės institucijų veiksmų arba nurodymų ar kitų išimtinių įvykių, dėl kurių paskelbta ekstremali padėtis. 
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. skirstomųjų tinklų operatoriaus atveju:
. nutrūkimų, įvykusių dėl stichinių gamtos reiškinių, atitinkančių Stichinių, katastrofinių meteorologinių ir hidrologinių reiškinių rodiklių reikšmes;
. nutraukimų, įvykusių dėl gedimų perdavimo sistemos operatoriaus tinkle ar sistemos priešavarinės automatikos poveikio;“
. nutrūkimų, įvykusių dėl karo, teroristinių veiksmų;
. nutrūkimų, įvykusių dėl valstybės institucijų veiksmų arba nurodymų ar kitų išimtinių įvykių, dėl kurių paskelbta ekstremali padėtis. 
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Operatorius, teikdamas Tarybai vertinti į bendrą neplaninių nutraukimų sąrašą prašomus neįtraukti atvejus, turi Tarybai pateikti 13 punkte nurodytus atvejus pagrindžiančius dokumentus.
. Kiekvieno persiuntimo patikimumo kokybės rodiklio praėjusio kainų reguliavimo periodo, įskaitant kainų reguliavimo periodo pratęsimus, metų vidurkio lygio pokytis, lyginant su Tarybos nustatytu minimaliu persiuntimo patikimumo kokybės rodiklio lygiu, įvertinamas nustatant elektros energijos kainų viršutines ribas, vadovaujantis Tarybos Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikoje, patvirtintoje Valstybinės kainų ir energetikos kontrolės komisijos 2015 m. sausio 15 d. nutarimu Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos patvirtinimo“, nustatyta tvarka. 
Punkto pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

 SKYRIUS


. Elektros energijos perdavimo ir skirstymo paslaugų Kokybės rodikliai taikomi Operatoriams. Elektros energijos perdavimo ir skirstymo paslaugų Kokybės rodikliai yra šie:
. Naujojo vartotojo elektros įrenginių prijungimas prie Operatoriaus tinklų (kai vartotojo įrenginiams prijungti reikia įrengti tik atvadą su apskaitos spinta ar skydu ir šiems darbams atlikti projektas nereikalingas) Elektros energijos gamintojų ir vartotojų elektros įrenginių prijungimo prie elektros tinklų tvarkos apraše, patvirtintame Lietuvos Respublikos energetikos ministro 2012 m. liepos 4 d. įsakymu Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“, nurodytais terminais. Šis Kokybės rodiklis yra apskaičiuojamas, kaip laiku prijungtų vartotojų procentinė dalis, vertinant kiekvieną vartotoją. 
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Elektros energijos persiuntimo atnaujinimas įsiskolinimą apmokėjusiam vartotojui. Šios paslaugos suteikimo laikotarpis yra nustatytas Elektros energijos tiekimo ir naudojimo taisyklėse, patvirtintose Lietuvos Respublikos energetikos ministro 2010 m. vasario 11 d. įsakymu Nr. 1-38 „Dėl Elektros energijos tiekimo ir naudojimo taisyklių patvirtinimo“ (toliau – Taisyklės). Šis Kokybės rodiklis yra vertinamas, kaip laiku atnaujinto elektros energijos persiuntimo vartotojams procentinė dalis per ataskaitinį laikotarpį. 
Papunkčio pakeitimai:
Nr. O3E-614,
2021-05-21,
paskelbta TAR 2021-05-21, i. k. 2021-11333            

. Vartotojo informavimas apie planinį nutraukimą. Šios paslaugos Kokybės rodiklis – Taisyklėse nustatytas terminas, prieš kurį Operatorius turi pranešti vartotojui apie planinį elektros energijos persiuntimo nutraukimą dėl elektros tinklų priežiūros darbų. Šis Kokybės rodiklis yra vertinamas, kaip vartotojui pateiktos informacijos nustatytu laiku procentinė dalis per ataskaitinį laikotarpį.
. Planinio nutraukimo darbų užbaigimas laiku – matuojama procentinė dalis nuo visų planinių darbų, apie kurių laiką ir trukmę buvo informuotas vartotojas. Planinių darbų užbaigimas laiku laikomas, kai elektros energijos persiuntimas nutraukiamas ir atstatomas ne vėliau nei 30 min. nuo planuoto ir vartotojui informavimo metu pranešto nutraukimo pabaigos laiko. Šis Kokybės rodiklis yra vertinamas, kaip per vartotojui praneštą laiką įvykdytų darbų procentinė dalis per ataskaitinį laikotarpį. 
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Elektros apskaitos prietaiso ar elektros apskaitos schemos elemento gedimo pašalinimas. Šios paslaugos suteikimo Kokybės rodiklis – Taisyklėse nustatytas terminas. Šis Kokybės rodiklis yra vertinamas, kaip laiku pašalintų gedimų vartotojams procentinė dalis per ataskaitinį laikotarpį.
. Elektros energijos persiuntimo atnaujinimas vartotojui po neplaninio nutraukimo arba nutrūkimo. Šios paslaugos suteikimo Kokybės rodiklis vartotojams – Taisyklėse nustatytas terminas. Šis Kokybės rodiklis yra vertinamas, kaip laiku elektros energijos persiuntimo atnaujinimo vartotojams procentinė dalis per ataskaitinį laikotarpį. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

. Operatoriaus tinklo naudotojų ir vartotojų skundų nagrinėjimo trukmė. Šios paslaugos suteikimo laikas – Energetikos įstatyme nustatytas skundų išnagrinėjimo terminas. Šis Kokybės rodiklis yra vertinamas, kaip laiku išnagrinėtų skundų procentinė dalis per ataskaitinį laikotarpį;
. Vartotojų konsultavimas bendruoju pagalbos telefonu ir elektroniniu paštu. Šis paslaugos Kokybės rodiklis yra vertinamas dviem rodikliais:
. kaip atsilieptų skambučių kiekis ir procentinė dalis nuo visų gaunamų skambučių per ataskaitinį laikotarpį;
. kaip pakartotinių užklausų elektroniniu paštu procentinė dalis nuo visų gautų elektroninių užklausų per ataskaitinį laikotarpį. Pasikartojanti užklausa yra vadinama tokia, kai per 60 kalendorinių dienų nuo atsakymo į užklausą pateikimo dienos vartotojas kreipiasi tuo pačiu klausimu ir dėl to paties objekto. 
Papildyta papunkčiu:
Nr. O3E-899,
2024-06-25,
paskelbta TAR 2024-06-25, i. k. 2024-11464        

. Skirstomojo tinklo operatoriams taikomi Aprašo 16.1-16.8 papunkčiuose nurodyti Kokybės rodikliai, o perdavimo tinklų operatoriui taikomas Aprašo 16.7 papunktyje nurodytas Kokybės rodiklis. 
Punkto pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Operatorius nustato paslaugų kokybės rodiklių registravimo sąrašo pildymo tvarką ir formą, atsižvelgdamas į šiuos reikalavimus:
. Aprašo 16.1 papunktyje nurodytu atveju registruojama prašymo suteikti paslaugą gavimo data, paslaugos mokesčio sumokėjimo data, paslaugos suteikimo data ir darbo dienų skaičius, per kurį buvo suteikta paslauga.
. Aprašo 16.2 papunktyje nurodytu atveju registruojama įsiskolinimo apmokėjimo data, paslaugos suteikimo data, vartotojo tipas (buitinis ar kitas vartotojas) ir darbo dienų skaičius, per kurį buvo suteikta paslauga.
. Aprašo 16.3 papunktyje nurodytu atveju registruojama vartotojo informavimo data, planinio nutraukimo pradžios data.
. Aprašo 16.4 papunktyje nurodytu atveju registruojamas suplanuotas atjungimo laikas ir trukmė, apie kurį buvo informuotas vartotojas, planinio nutraukimo pradžios laikas ir pabaigos laikas.
. Aprašo 16.5 papunktyje nurodytu atveju registruojama prietaiso ar apskaitos schemos elemento gedimo nustatymo data, paslaugos suteikimo data ir darbo dienų skaičius, per kurį buvo suteikta paslauga.
. Aprašo 16.6 papunkčio atveju registruojama elektros energijos persiuntimo atnaujinimo vartotojui trukmė valandomis, elektros įrenginių vieta (Miestai, LEZ ar teritorijos, kurios nepriskiriamos nei Miestams, nei LEZ), ar atjungimas įvyko dėl Avarijos, gaisro, ar kitų priežasčių. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

. Aprašo 16.7 papunktyje nurodytu atveju registruojami skundai, jų pateikimo data, pateikto išsamaus atsakymo data, nurodant skundo nagrinėjimo rezultatą (pagrįstas ar nepagrįstas);
. Aprašo 16.8.1 papunkčio atveju fiksuojamas gaunamų ir atsilieptų skambučių skaičius;
Papildyta papunkčiu:
Nr. O3E-899,
2024-06-25,
paskelbta TAR 2024-06-25, i. k. 2024-11464        

. Aprašo 16.8.2 papunkčio atveju fiksuojama pakartotinių užklausų elektroninių paštu procentinė dalis nuo visų gautų elektroninių užklausų. 
Papildyta papunkčiu:
Nr. O3E-899,
2024-06-25,
paskelbta TAR 2024-06-25, i. k. 2024-11464        

. Minimalus kokybės rodiklių, nurodytų Aprašo 16.1–16.7, 16.8.1 papunkčiuose, lygis turi būti ne mažesnis nei 95 proc. kiekvienais kalendoriniais metais, o Aprašo 16.8.2 papunkčio minimalus kokybės rodiklio lygis turi būti ne daugiau nei 5 proc. kiekvienais kalendoriniais metais. 
TAR pastaba. 16.8.1 papunkčio atveju minimalaus kokybės lygio fiksavimas įsigalioja nuo 2025 m. sausio 1 d.
Punkto pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

 SKYRIUS


. Pasibaigus kalendoriniams metams Operatoriai per 30 kalendorinių dienų, bet ne vėliau kaip iki einamųjų metų vasario 1 d., Tarybai pateikia:
Punkto pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            
. elektros energijos persiuntimo nutraukimų vartotojų elektros įrenginiams registravimo ataskaitą pagal Aprašo 1 priedą (teikia visi Operatoriai); 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            

. perdavimo sistemos operatorius elektros energijos persiuntimo patikimumo kokybės rodiklių registravimo ataskaitą pagal Aprašo 5 priedą, o skirstomųjų tinklų operatoriai elektros energijos persiuntimo patikimumo rodiklių registravimo ataskaitas pagal Aprašo 2 ir 4 priedus;
Papunkčio pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. skirstomųjų tinklų operatorius, aptarnaujantis daugiau kaip 100 000 vartotojų, Tarybai pateikia:
. elektros energijos persiuntimo patikimumo rodiklių (neplaninių trumpų nutraukimų MAIFI) registravimo ataskaitą pagal Aprašo 3 priedą;
. 20-ties vidutinės įtampos elektros linijų, kuriose per ataskaitinį laikotarpį įvykusių neplaninių nutraukimų trukmė buvo ilgiausia, registravimo ataskaitas pagal Aprašo 6 priedą;
. 20-ties vidutinės įtampos elektros linijų, kuriose per ataskaitinį laikotarpį įvykusių nutraukimų skaičius buvo didžiausias, registravimo ataskaitas pagal Aprašo 7 priedą;
. persiuntimo atnaujinimo kokybės rodiklių registravimo ataskaitą pagal Aprašo 9 priedą. 
Papunkčio pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Pasibaigus kalendoriniams metams Operatoriai per 60 kalendorinių dienų , bet ne vėliau kaip iki einamųjų metų kovo 2 d., Tarybai pateikia paslaugų kokybės rodiklių registravimo ataskaitas pagal Aprašo 8 priedą. 
Punkto pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Tarybai pareikalavus, Operatorius privalo pateikti nutraukimų registravimo įrašus pagal 7 punkte nurodytus duomenis ir paslaugų kokybės registravimo įrašus pagal Aprašo 17 punkte nurodytus rodiklius. Įrašai pateikiami elektronine forma.
. Pagal Operatorių pateiktas metines persiuntimo patikimumo bei paslaugų kokybės rodiklių ataskaitas Taryba kasmet atlieka Operatoriui nustatytų minimalių persiuntimo patikimumo ir paslaugų kokybės rodiklių lygių ir faktinių kokybės rodiklių stebėsenos analizę. Analizės rezultatus Taryba skelbia metinėje veiklos ataskaitoje, Europos Komisijai teikiamoje ataskaitoje, Tarybos interneto svetainėje.
. Pasibaigus kalendoriniams metams, bet ne vėliau kaip iki liepos 31 d., Taryba atlieka praėjusių ataskaitinių metų Operatorių teikiamų persiuntimo patikimumo ir paslaugų kokybės rodiklių faktinių reikšmių atitikimo nustatytiems minimaliems lygiams vertinimą. Vertinimo išvadose konstatuojama, ar Operatorių faktinis vidutinis persiuntimo patikimumo ir paslaugų kokybės rodiklių lygis tenkina Operatoriams nustatytus minimalius persiuntimo patikimumo ir paslaugų kokybės rodiklių lygius, nurodomos priežastys bei pateikiami paaiškinimai, jeigu šis lygis buvo blogesnis už patvirtintus minimalius lygius. Galutinį Operatorių persiuntimo patikimumo rodiklių faktinių vidutinių lygių vertinimą, Taryba atlieka pasibaigus kainų reguliavimo periodui, bet ne vėliau kaip iki liepos 31 d., kuriam buvo nustatytas minimalus persiuntimo patikimumo kokybės rodiklių lygis, remiantis praėjusio kainų reguliavimo periodo, įskaitant šio kainų reguliavimo periodo pratęsimus, persiuntimo patikimumo kokybės rodiklių faktiniais duomenimis. 
Punkto pakeitimai:
Nr. O3E-899,
2024-06-25,
paskelbta TAR 2024-06-25, i. k. 2024-11464            

. Operatoriai Aprašo 20 ir 21 punktuose nurodytas ataskaitas Tarybai teikia elektronine forma per Tarybos Duomenų surinkimo ir analizės informacinę sistemą (DSAIS).

 SKYRIUS


. Elektros energetikos įstatyme numatytais atvejais, kompensacija už elektros energijos persiuntimo nutraukimą (toliau – Kompensacija) apskaičiuojama tokia tvarka:
. Apskaičiuojama Kompensacijos pastovioji dalis:
. Kai elektros įrenginiai yra Miestuose arba LEZ ir buvo atjungti ne dėl Avarijos ar gaisro (elektros energijos persiuntimo atnaujinimo laikas – ne vėliau kaip per 6 valandas), Kompensacijos pastovioji dalis P1 už viršytą 6 valandų elektros energijos persiuntimo nutraukimo arba nutrūkimo trukmę apskaičiuojama, kaip 10% vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą.
. Kai elektros įrenginiai yra teritorijose, kurios nepriskiriamos nei Miestams, nei LEZ, ir buvo atjungti ne dėl Avarijos ar gaisro (elektros energijos persiuntimo atnaujinimo laikas – ne vėliau kaip per 12 valandų), Kompensacijos pastovioji dalis P2 už viršytą 12 valandų elektros energijos persiuntimo nutraukimo arba nutrūkimo trukmę apskaičiuojama, kaip 15% vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą.
. Kai elektros įrenginiai yra Miestuose, LEZ arba teritorijose, kurios nepriskiriamos nei Miestams, nei LEZ ir buvo atjungti dėl Avarijos ar gaisro (elektros energijos persiuntimo atnaujinimo laikas – ne vėliau kaip per 72 valandas), Kompensacijos pastovioji dalis P3 už viršytą 72 valandų elektros energijos persiuntimo nutraukimo arba nutrūkimo laiką apskaičiuojama, kaip 30% vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą.
. Apskaičiuojamas Kompensacijos kintamoji dalis:
. Kai elektros įrenginiai yra Miestuose arba LEZ ir buvo atjungti ne dėl Avarijos ar gaisro (elektros energijos persiuntimo atnaujinimo laikas – ne vėliau kaip per 6 valandas), Kompensacijos kintamoji dalis K1 apskaičiuojama pagal formulę:

K1= S1 x T1 						(1)
kur:
S1 – 1% vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą; 
T1 – persiuntimo nutraukimo arba nutrūkimo, viršijančio 6 valandas, bendra trukmė valandomis.

. Kai elektros įrenginiai yra teritorijose, kurios nepriskiriamos nei Miestams, nei LEZ, ir buvo atjungti ne dėl Avarijos ar gaisro (elektros energijos persiuntimo atnaujinimo laikas – ne vėliau kaip per 12 valandų), Kompensacijos kintamoji dalis K2 apskaičiuojama pagal formulę:

K2= S2 x T2 						(2)
kur:
S2 – 1% vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą;
T2 – persiuntimo nutraukimo arba nutrūkimo, viršijančio 12 valandų, bendra trukmė valandomis.

. Kai elektros įrenginiai yra Miestuose, LEZ arba teritorijose, kurios nepriskiriamos nei Miestams, nei LEZ ir buvo atjungti dėl Avarijos ar gaisro (elektros energijos persiuntimo atnaujinimo laikas – ne vėliau kaip per 72 valandas), Kompensacijos kintamoji dalis K3 apskaičiuojama pagal formulę:

K3= S3 x T3						(3)
kur:
S3 – 0,7% vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą;
T3 – persiuntimo nutraukimo arba nutrūkimo, viršijančio 72 valandas, bendra trukmė valandomis. 

. Kompensacija Mn apskaičiuojama sumuojant atitinkamą Kompensacijos pastoviąją dalį Pn (nurodytą Aprašo 26.1.1 – 26.1.3 papunkčiuose) ir kintamąją dalį Kn (nurodytą Aprašo 26.2.1 – 26.2.3 papunkčiuose) pagal formulę:

Mn= Pn + Kn						(4)

. Maksimalus einamaisiais metais išmokamos Kompensacijos dydis negali viršyti pusės vartotojui per praėjusius kalendorinius metus priskaičiuotų persiuntimo paslaugos mokesčių sumos (be pridėtinės vertės mokesčio) už konkretų vartotojo objektą, jeigu įstatymai nenumato kitaip. 
 Operatorius teikia Tarybai informaciją apie išmokėtų kompensacijų dydį už elektros energijos persiuntimo nutraukimą, nurodytą 26 punkte. Operatorius pateikia informaciją stebėsenos tikslais pagal Aprašo 9 priedą. 
Papildyta punktu:
Nr. O3E-899,
2024-06-25,
paskelbta TAR 2024-06-25, i. k. 2024-11464        

Papildyta skyriumi:
Nr. O3E-215,
2023-02-24,
paskelbta TAR 2023-02-24, i. k. 2023-03298        

 SKYRIUS

Skyriaus numeracijos pakeitimas:
Nr. O3E-215,
2023-02-24,
paskelbta TAR 2023-02-24, i. k. 2023-03298        

. Operatoriai, pažeidę Aprašo nuostatas, atsako Lietuvos Respublikos įstatymų nustatyta tvarka.
Punkto numeracijos pakeitimas:
Nr. O3E-215,
2023-02-24,
paskelbta TAR 2023-02-24, i. k. 2023-03298        

. Ginčai dėl Aprašo laikymosi nagrinėjami įstatymų nustatyta tvarka.
Punkto numeracijos pakeitimas:
Nr. O3E-215,
2023-02-24,
paskelbta TAR 2023-02-24, i. k. 2023-03298        

. Tarybos veikimas ar neveikimas gali būti skundžiami teisės aktuose numatyta tvarka.

Punkto numeracijos pakeitimas:
Nr. O3E-215,
2023-02-24,
paskelbta TAR 2023-02-24, i. k. 2023-03298        

______________

Elektros energijos persiuntimo
patikimumo ir paslaugų kokybės rodiklių aprašo
1 priedas

(Registravimo ataskaitos formos pavyzdys)

___________________________________________________________________________
(įmonės pavadinimas)

___________________________________________________________________________
(įmonės kodas, PVM mokėtojo kodas, adresas, telefonas, faksas, el. paštas)

ELEKTROS ENERGIJOS PERSIUNTIMO NUTRAUKIMŲ VARTOTOJŲ ELEKTROS ĮRENGINIAMS REGISTRAVIMO ATASKAITA

20.... m..................... d. Nr. 

__________________
(sudarymo vieta)

20.... m. 

Eil. Nr.	Vartotojo pavadinimas	Atjungto elektros įrenginio vieta[footnoteRef:1] ir atjungimo pobūdis[footnoteRef:2] [1:  Miestuose, kuriuose gyvena daugiau kaip 80 tūkstančių gyventojų bei laisvųjų ekonominių zonų teritorijose ar kitose teritorijose]  [2:  Ar atjungimas įvyko dėl gamtos reiškinių (potvynio, perkūnijos, apšalo, šlapdribos, audros, škvalo, ižo ar panašiai) sukeltos energetikos objektų ir įrenginių avarijos, kurios kriterijai numatyti energetikos objektų ir įrenginių avarijų ir sutrikimų tyrimą reglamentuojančiuose teisės aktuose, ar gaisro, ar kitų priežasčių.] 	Objekto leistina naudoti galia, kW	Atvejų, kai vartotojo elektros įrenginiams elektros energijos persiuntimas buvo atkurtas vėliau nei per numatytą atnaujinimo trukmę, skaičius
1	2	3	4	5
				



					
	(pareigų pavadinimas)	(parašas)	(vardas ir pavardė)
______________
Priedo pakeitimai:
Nr. O3E-215,
2023-02-24,
paskelbta TAR 2023-02-24, i. k. 2023-03298            


Elektros energijos persiuntimo
patikimumo ir paslaugų kokybės rodiklių aprašo
 priedas



	
(įmonės pavadinimas)

	
(įmonės kodas, PVM mokėtojo kodas, adresas, telefonas, faksas, el. paštas)

ELEKTROS ENERGIJOS PERSIUNTIMO PATIKIMUMO RODIKLIŲ (NEPLANINIŲ TRUMPŲ NUTRAUKIMŲ MAIFI) REGISTRAVIMO ATASKAITA

20.... m..................... d. Nr. 

__________________
(sudarymo vieta)

20.... m....... 


Visų vartotojų skaičius	Elektros energijos persiuntimo patikimumo rodikliai	Visa teritorija
		VĮ[footnoteRef:5] [5:  VĮ – vidutinės įtampos tinklai] 	ŽĮ[footnoteRef:6] [6:  ŽĮ – žemos įtampos tinklai] 	Iš viso
	MAIFI,	vnt.			




					
(pareigų pavadinimas)	(parašas)	(vardas ir pavardė)
______________

Elektros energijos persiuntimo
patikimumo ir paslaugų kokybės rodiklių aprašo
 priedas



	
(įmonės pavadinimas)

	
(įmonės kodas, PVM mokėtojo kodas, adresas, telefonas, faksas, el. paštas)

VIDUTINĖS ĮTAMPOS ELEKTROS LINIJŲ, KURIOSE PER ATASKAITINĮ LAIKOTARPĮ ĮVYKUSIŲ NEPLANINIŲ NUTRAUKIMŲ TRUKMĖ BUVO ILGIAUSIA, REGISTRAVIMO ATASKAITA

20.... m..................... d. Nr. 

__________________
(sudarymo vieta)

20.... m....... 

Eil. Nr.	Linija	Įtampa,	6–10 kV, 35 kV	Nutraukimų nustatymo būdas (automatinis ar rankinis)	Nutraukimų trukmė, min. 	Vartotojų, turinčių prie linijos prijungtų elektros įrenginių, skaičius
					mieste	ne mieste
1	2	3	4	5	6	7
2						
3						
4						
5						
6						
7						
8						
9						
10						
11						
12						
13						
14						
15						
16						
17						
18						
19						
20						


					
	(pareigų pavadinimas)	(parašas)	(vardas ir pavardė)
______________


Elektros energijos persiuntimo
patikimumo ir paslaugų kokybės rodiklių aprašo
 priedas



	
(įmonės pavadinimas)

	
(įmonės kodas, PVM mokėtojo kodas, adresas, telefonas, faksas, el. paštas)

VIDUTINĖS ĮTAMPOS ELEKTROS LINIJŲ, KURIOSE PER ATASKAITINĮ LAIKOTARPĮ ĮVYKUSIŲ NEPLANINIŲ NUTRAUKIMŲ SKAIČIUS BUVO DIDŽIAUSIAS, REGISTRAVIMO ATASKAITA

20.... m..................... d. Nr. 

__________________
(sudarymo vieta)
20.... m....... 

Eil. Nr.	Linija	Įtampa,	6–10 kV, 
35 kV	Nutraukimų nustatymo būdas (automatinis ar rankinis)	Nutraukimų skaičius, vnt. 	Vartotojų, turinčių prie linijos prijungtų elektros įrenginių, skaičius
					mieste	ne mieste
1	2	3	4	5	6	7
2						
3						
4						
5						
6						
7						
8						
9						
10						
11						
12						
13						
14						
15						
16						
17						
18						
19						
20						



					
	(pareigų pavadinimas)	(parašas)	(vardas ir pavardė)
______________




Priedų pakeitimai:

2, 4, 5, 8, 9 ir 10 priedai



Pakeitimai:

1.

                    Valstybinė kainų ir energetikos kontrolės komisija, Nutarimas
                
Nr. O3-142,
2009-09-29,
Žin., 2009, Nr.
120-5193 (2009-10-08), i. k. 109106ANUTA00O3-142                
Dėl Valstybinės kainų ir energetikos kontrolės komisijos 2009 m. birželio 11 d. nutarimo Nr. O3-75 "Dėl Elektros energijos persiuntimo patikimumo ir paslaugų kokybės reikalavimų" papildymo

2.

                    Valstybinė kainų ir energetikos kontrolės komisija, Nutarimas
                
Nr. O3-122,
2011-05-31,
Žin., 2011, Nr.
68-3284 (2011-06-04), i. k. 111106ANUTA00O3-122                
Dėl Valstybinės kainų ir energetikos kontrolės komisijos 2009 m. birželio 11 d. nutarimo Nr. O3-75 "Dėl Elektros energijos persiuntimo patikimumo ir paslaugų kokybės reikalavimų" pakeitimo

3.

                    Valstybinė kainų ir energetikos kontrolės komisija, Nutarimas
                
Nr. O3-134,
2012-06-08,
Žin., 2012, Nr.
67-3458 (2012-06-16), i. k. 112106ANUTA00O3-134                
Dėl Valstybinės kainų ir energetikos kontrolės komisijos 2009 m. birželio 11 d. nutarimo Nr. O3-75 "Dėl Elektros energijos persiuntimo patikimumo ir paslaugų kokybės reikalavimų" pakeitimo

4.

                    Valstybinė kainų ir energetikos kontrolės komisija, Nutarimas
                
Nr.  O3-82,
2016-03-25,
paskelbta TAR 2016-03-25, i. k. 2016-06348                
Dėl Valstybinės kainų ir energetikos kontrolės komisijos 2009 m. birželio 11 d. nutarimo Nr. O3-75 „Dėl Elektros energijos persiuntimo patikimumo ir paslaugų kokybės reikalavimų“ pakeitimo

5.

                    Valstybinė energetikos reguliavimo taryba, Nutarimas
                
Nr. O3E-98,
2021-01-28,
paskelbta TAR 2021-01-29, i. k. 2021-01562                
Dėl Valstybinės kainų ir energetikos kontrolės komisijos 2009 m. birželio 11 d. nutarimo Nr. O3-75 „Dėl Elektros energijos persiuntimo patikimumo ir paslaugų kokybės reikalavimų“ pakeitimo

6.

                    Valstybinė energetikos reguliavimo taryba, Nutarimas
                
Nr. O3E-614,
2021-05-21,
paskelbta TAR 2021-05-21, i. k. 2021-11333                
Dėl Valstybinės energetikos reguliavimo tarybos 2009 m. birželio 11 d. nutarimo Nr. O3-75 „Dėl Elektros energijos persiuntimo patikimumo ir paslaugų kokybės rodiklių aprašo patvirtinimo“ pakeitimo

7.

                    Valstybinė energetikos reguliavimo taryba, Nutarimas
                
Nr. O3E-215,
2023-02-24,
paskelbta TAR 2023-02-24, i. k. 2023-03298                
Dėl Valstybinės energetikos reguliavimo tarybos 2009 m. birželio 11 d. nutarimo Nr. O3-75 „Dėl Elektros energijos persiuntimo patikimumo ir paslaugų kokybės rodiklių aprašo patvirtinimo“ pakeitimo

8.

                    Valstybinė energetikos reguliavimo taryba, Nutarimas
                
Nr. O3E-899,
2024-06-25,
paskelbta TAR 2024-06-25, i. k. 2024-11464                
Dėl Valstybinės energetikos reguliavimo tarybos 2009 m. birželio 11 d. nutarimo Nr. O3-75 „Dėl Elektros energijos persiuntimo patikimumo ir paslaugų kokybės rodiklių aprašo patvirtinimo“ pakeitimo

